Sverre Anker Ousdal

Sverre Anker Ousdal (født 18. juli 1944 i Flekkefjord) er en norsk skuespiller som har spilt en rekke hovedroller i norsk og svensk film.

Bakgrunn og virke 

Hans debut var i 1965 på Den Nationale Scene. Han var ved Oslo Nye Teater 1967–1970 og ved Nationaltheatret fra 1970. 

Sammen med Øivind Blunck ble han kjent for mange barn i 1970-årene som den ene rollefiguren i NRKs barne-TV-serie Klabb og Babb. Han hadde også fortellerstemmen i den norske versjonen av Postmann Pat, hvor han også fremførte sangene. I tillegg er han stemmen bak figuren «Lyle Tiberius Rourke» i Disney–filmen Atlantis – en forsvunnet verden fra 2001 og Prikken i SuperTed.

Ousdal hadde store roller i TV-seriene Grenseland  (1980), The Last Place on Earth (1985) og Blodsbånd (1998). For Blodsbånd vant han Amandaprisen 1998 i klassen beste mannlige hovedrolle/skuespiller og Gullruten 1998 i klassen beste skuespiller. Han fikk en Amanda-pris i 1990 for hovedrollen i Fjernsynsteatrets Kreditorer. Ousdal medvirket også i flere episoder av Fleksnes, blant andre «Penger er alt» fra 1976, hvor han spilte fetteren til Fleksnes, «Kveleren fra Lyngdal», og i «Beklager, Teknisk feil» hvor han spiller en TV-reparatør. 

Ousdal ble i 1997 utnevnt til Ridder av 1. klasse i St. Olavs Orden for sin innsats innen norsk scenekunst. Han er far til skuespilleren Mads Ousdal fra et tidligere ekteskap. Senere gift med skuespillerkollega Kjersti Holmen.

I 2008 gjennomgikk Ousdal en vellykket levertransplantasjon, men den medførte komplikasjoner. Synsnerven fikk for lite oksygen under den langvarige operasjonen, og han fikk derfor en skade som gjorde ham svaksynt.

Han fikk Amandakomitéens ærespris på tildelingen 21. august 2009.

Ousdal ble utnevnt til æresmedlem av Norsk Skuespillerforbund 30. august 2009.

Filmografi (utvalg) 

 Høst (2015)
 Biler (2006)
 Pretty Nasty (2006) Kortfilm
 Deadline Torp (2005)
 Andreaskorset (2004)
 Salmer fra kjøkkenet (2003)
 Alle elsker Alice (2002)
 Folk flest bor i Kina (2002)
 Familien (2002) TV-serie
 De 7 dødssyndene (2000)
 Evas øye (1999)
 i.k. - Ivar Kreuger (1999) 
 Hamsun (1996)
 Insomnia (1997)
 Kristin Lavransdatter (1995)
 Siste dans (1993)
 Dykket (1989)
 Folk og røvere i Kardemomme by (1988)
 Etter Rubicon (1987)
 En film om kjærlighet (1987)
 Plastposen (1986)
 Femte generationen (1986) TV-serie
 Orions belte (1985)
 Falsk som vann (1985)
 Ja, vi elsker (1983)
 Ingeniør Andrées luftferd (1982)
 Pøbel (1978)
 Grenseland (1977) TV-serie
 Penger er alt (1976) Fleksnes TV-serie
 Hustruer (1975)
 Beklager, teknisk feil (1974) Fleksnes TV-serie
 Den siste Fleksnes (1974)
 Kanarifuglen (1973)
 I heisen (1972) Fleksnes TV-serie
 3 (1971)
 Olsenbanden: Operasjon Egon (1969)
 Det største spillet (1967)

Ousdal er også kjent i rollen som Hitlers rustningsminister, Albert Speer, i teaterstykket om Speer. 2019

Referanser

Eksterne lenker 
 Sverre Anker Ousdal - Norsk biografisk leksikon
 Sverre Anker Ousdal - Store norske leksikon

 Takker av som konge  - Dagsavisen 6. november 2013
 

Norske skuespillere
Skuespillere ved Nationaltheatret
Skuespillere ved Oslo Nye Teater
Skuespillere ved Den Nationale Scene
Amanda for beste mannlige hovedrolle
Riddere av 1. klasse av St. Olavs Orden
Amandaprisen 2009
Amandakomiteens Ærespris
Amandaprisen 1998
Vinnere av Gullruten for beste skuespiller
Personer fra Flekkefjord kommune
Fødsler i 1944